钦定古今图书集成/明伦汇编/闺媛典/第318卷 > 皇清五十一 > 朱继周妻蔡氏
## 钦定古今图书集成/明伦汇编/闺媛典/第318卷 > 皇清五十一 > 朱继周妻蔡氏

按《庐江县志》：“蔡氏，前光禄寺署丞朱继周妻。生子时先甫五龄而夫病，氏事汤药，昼夜不懈，终不起。氏年二十二，痛极，欲以身殉，以子稚强存视息，饮冰茹蘗，董理家事，教子读书有成。前经寇变后值海氛，皆先几率家人远遁，得免于难。堂构毁而复新，俾不失旧业。年五十七卒。”